Falsk balanse

Falsk balanse er et begrep innen medieverdenen som beskriver en situasjon der man i forsøket på balansert journalistikk tegner et falskt bilde av virkeligheten.

En av journalistikkens gylne regler er at man alltid skal la begge parter slippe til med sine synspunkter dersom det er uenighet om et tema. Falsk balanse oppstår i tilfeller der det er bred konsensus om en sak, men hvor man likevel lar marginale synspunkter ta stor plass og derved skape et feilaktig inntrykk av at det hersker uenighet om temaet.Bruker for mye tid på vitenskapelige pseudo-debatter Fri TankeNRK presenterte konspirasjons- teoretiker og UFO-foredragsholder som «uavhengig forsker» i vaksinedebatt Dagbladet

Skepsis til teorien om menneskeskapt global oppvarming er et av de mest kjente eksemplene på hvordan medier har formidlet falsk balanse. Det er bred vitenskapelig konsensus om at utslipp av klimagasser er en årsak til global oppvarming, men mange medier har likevel gitt stor plass til en liten minoritet av forskere som ikke støtter dette synet.BBC staff told to stop inviting cranks on to science programmes The Telegraph 

Resultatet av falsk balanse er at myter som vitenskapen egentlig har avlivet likevel overlever lenge i befolkningen.Kritisk glemsel og falsk balanse Foreningen Skepsis

 Referanser 

 Eksterne lenker 

 Last Week Tonight with John Oliver: Climate Change Debate (HBO) YouTube
 Meningsartikkel - Ta faget tilbake  Norsk Tidsskrift for Ernæring, nr. 3/2015, s. 41

Kategori:Journalistikk